Ebda każ ġdid tal-COVID-19 f'Malta – 10 każijiet attivi f'Malta
Niżlu għal 10 il-każijiet attivi tal-COVID-19 f'Malta. Dan wara li għal darb'oħra, fl-aħħar 24 siegħa ma kien hemm ebda każ ġdid irreġistrat. Fuq nota pożittiva oħra fieqet persuna. Biex b'hekk s'issa fiequ minn din il-pademija 654 persuna. Fl-aħħar aġġornament mill-Ministeru għas-Saħħa ntqal li bħalissa 3 pazjenti qed jiġi rikoverati fl-isptarijiet, 2 fl-Isptar San Tumas u pazjent ieħor fl-Isptar Boffa. B'kollox s'issa saru 104,088 swab tests.